2. ลักษณะการประกอบธุรกิจ

  2.1 ประวัติความเป็นมาและพัฒนาการที่สำคัญ

บริษัท พรพรหมเม็ททอล จำกัด (มหาชน) ได้จดทะเบียนก่อตั้งบริษัทเมื่อวันที่ 21 กันยายน 2535
โดย คุณชำนาญ พรพิไลลักษณ์ และ คุณกนกกร แทนไกรศร
ซึ่งมีประสบการณ์ด้านผลิตภัณฑ์โลหะทองแดงและทองเหลืองมานานกว่า 20 ปี
เพื่อดำเนินธุรกิจจัดจำหน่ายผลิตภัณฑ์โลหะทองแดงและทองเหลือง (Copper and Brass)
ชนิดแผ่นและม้วนที่ใช้เป็นวัตถุดิบในการผลิตสินค้าอุตสาหกรรม และมีทุนจดทะเบียนเริ่มแรก 2
ล้านบาท ทั้งนี้ บริษัท
เริ่มทำธุรกิจโดยการเป็นผู้จัดจำหน่ายหลักในประเทศของผู้ผลิตที่มีศักยภาพสูงในประเทศเกาหลี
ต่อมาในปี 2541 บริษัท ได้ขยายธุรกิจสู่การอุตสาหกรรมการก่อสร้าง
โดยได้เริ่มนำเข้าวัสดุเพื่อใช้ในงานระบบของโครงการก่อสร้างขนาดใหญ่ ซึ่งประกอบด้วย
ท่อทองแดงพร้อมอุปกรณ์ และฉนวนยางป้องกันความร้อนในระบบทำความเย็น
รวมทั้งยังเริ่มนำเข้าและจัดจำหน่ายลวดสเตนเลสจากประเทศเกาหลี เนื่องจากบริษัท
เล็งเห็นถึงโอกาสในการเติบโตของสินค้าประเภทดังกล่าว ตลอดระยะเวลากว่า 10
ปีที่เปิดดำเนินธุรกิจ บริษัท มีการพัฒนาอย่างต่อเนื่อง
ทั้งในด้านการเพิ่มจำนวนผลิตภัณฑ์เพื่อจัดจำหน่าย และเพิ่มการให้บริการแก่ลูกค้าของบริษัท
โดยปัจจุบัน
นอกเหนือจากการเป็นผู้จัดจำหน่ายผลิตภัณฑ์ประเภทโลหะที่ได้รับการยอมรับอย่างกว้างขวางแล้ว
บริษัท ยังให้บริการจัดการและเก็บสินค้าสำรองให้กับลูกค้า บริการขนส่งสินค้า
บริการรับเหมางานรับช่วงและจัดหาสินค้า
รวมถึงบริการอื่นที่ช่วยอำนวยความสะดวกให้แก่ลูกค้าของบริษัท อีกด้วย

พัฒนาการที่สำคัญของบริษัท มีรายละเอียดดังต่อไปนี้

ปี 2543

-   บริษัท เพิ่มทุนจดทะเบียนจาก 2 ล้านบาท เป็น 5 ล้านบาท แบ่งเป็นหุ้นสามัญจำนวน 50,000
    หุ้น มูลค่าที่ตราไว้หุ้นละ 100 บาท

-   ผู้บริหารของบริษัท ประสบความสำเร็จในการชักนำ Armacell Limited
    ซึ่งเป็นผู้ผลิตฉนวนยางป้องกันความร้อนรายใหญ่อันดับหนึ่งของโลก
    ให้เข้ามาตั้งฐานการผลิตในประเทศไทยและเพื่อส่งออกไปยังประเทศในกลุ่มอาเซี่ยน
    ภายใต้ชื่อ “บริษัท อาร์มาเซล (ประเทศไทย) จำกัด” โดยบริษัท
    ได้รับการแต่งตั้งให้เป็นผู้จัดจำหน่ายหลักในประเทศ

ปี 2544

-   บริษัท ได้ดำเนินการเพิ่มทุนจดทะเบียนจาก 5 ล้านบาท เป็น 30 ล้านบาท
    แบ่งเป็นหุ้นสามัญจำนวน 300,000 หุ้น มูลค่าที่ตราไว้หุ้นละ 100 บาท

-   ผู้บริหารของบริษัท ประสบความสำเร็จในการชักนำ Poongsan Corporation
    ประเทศเกาหลี
    ซึ่งเป็นผู้ผลิตทองแดงและทองเหลืองที่ได้รับการยอมรับจากทั่วโลกในด้านคุณภาพของสินค้าและศักยภาพการผลิต
    ให้เข้ามาตั้งฐานการผลิตในประเทศไทยและเพื่อทำการจัดจำหน่ายผลิตภัณฑ์ในกลุ่มอาเซี่ยน
    ภายใต้ชื่อ “บริษัท สยามพุงซานเมทัล จำกัด”

ปี 2545

-   บริษัท เพิ่มทุนจดทะเบียนจาก 30 ล้านบาท เป็น 50 ล้านบาท แบ่งเป็นหุ้นสามัญจำนวน
    500,000 หุ้น มูลค่าที่ตราไว้ หุ้นละ 100 บาท

-   บริษัท ได้เริ่มจัดจำหน่ายอลูมิเนียมชนิดแผ่นและม้วนเพื่อใช้สำหรับเป็นวัตถุดิบอุตสาหกรรม
    ซึ่งนำเข้าจากประเทศอินโดนีเซีย นอกจากนี้ ยังได้เพิ่มผลิตภัณฑ์ในกลุ่มวัสดุก่อสร้าง คือ
    ท่อส่งลมสำหรับระบบปรับอากาศขนาดใหญ่ โดยบริษัท
    สั่งซื้อผลิตภัณฑ์ดังกล่าวจากผู้ผลิตในประเทศไทย
    เพื่อจัดจำหน่ายพร้อมทั้งให้บริการติดตั้งแก่ลูกค้า

-   บริษัท ได้ลงทุนสร้างคลังสินค้าที่อำเภอศาลายา จังหวัดนครปฐม
    โดยมีวัตถุประสงค์เพื่อเป็นศูนย์กระจายสินค้าที่มีสินค้าครบทุกประเภทตามที่ลูกค้าต้องการ
    และสามารถให้บริการได้อย่างรวดเร็วและมีประสิทธิภาพ

ปี 2546

-   บริษัท เพิ่มทุนจดทะเบียนจาก 50 ล้านบาท เป็น 70 ล้านบาท
    โดยเสนอขายหุ้นสามัญเพิ่มทุนจำนวน 200,000 หุ้น ให้แก่ผู้ถือหุ้นเดิมตามสัดส่วน

-   บริษัท เริ่มจัดจำหน่ายสเตนเลสชนิดแผ่นและม้วน ซึ่งนำเข้าจากประเทศอินโดนีเซีย
    โดยผู้ผลิตรายดังกล่าวมีเทคโนโลยีการผลิตที่ทันสมัยที่ได้รับการถ่ายทอดมาจากประเทศญี่ปุ่น

ปี 2547

-   บริษัท เพิ่มทุนจดทะเบียนจาก 70 ล้านบาท เป็น 120 ล้านบาท
    โดยการเสนอขายหุ้นสามัญเพิ่มทุนจำนวน 500,000 หุ้น ให้แก่ผู้ถือหุ้นเดิมตามสัดส่วน
    โดยนำเงินที่ได้ไปใช้เป็นเงินทุนหมุนเวียนของบริษัท

-   ในเดือนพฤษภาคม 2547 บริษัท ได้ดำเนินการแปลงสภาพเป็นบริษัทมหาชนจำกัด
    เปลี่ยนแปลงมูลค่าที่ตราไว้จากเดิมหุ้นละ 100 บาท เป็น 1 บาท
    รวมทั้งเพิ่มทุนจดทะเบียนจาก 120 ล้านบาท เป็น 160 ล้านบาท
    โดยการออกหุ้นสามัญใหม่จำนวน 40 ล้านหุ้น เพื่อเสนอขายต่อประชาชนทั่วไปจำนวน 38.8
    ล้านหุ้น และเสนอขายให้แก่กรรมการและพนักงานของบริษัท จำนวน 1.2 ล้านหุ้น

ปี 2548

-   บริษัท มีทุนจดทะเบียนจำนวน 160 ล้านบาท คิดเป็นจำนวนหุ้นสามัญเท่ากับ 160 ล้านหุ้น

-   ในปี 2548 บริษัทมีรายได้จากการขายสินค้าทั้งสองสายธุรกิจเติบโตอย่างต่อเนื่อง
    บริษัทจึงได้ดำเนินการซื้อที่ดินข้างเคียงเพื่อปรับปรุงและขยายพื้นที่คลังสินค้าศาลายา
    ทั้งนี้เพื่อรองรับการขยายตัวและเพิ่มประสิทธิภาพในการดำเนินธุรกิจด้วย

ปี 2549

-   บริษัทได้รับใบรับรองระบบคุณภาพมาตรฐาน ISO 9001:2000 จากสถาบัน UNITED
    REGISTRAR OF SYSTEMS (THAILAND) LIMITED

-   ในปี 2549
    บริษัทมีรายได้จากการขายสินค้าทั้งสองสายธุรกิจเติบโตอย่างต่อเนื่องและมีสภาพคล่องที่ดีมาก
    บริษัทจึงได้เริ่มก่อสร้างคลังสินค้าศาลายาอาคารสอง พร้อมกับสำนักงานเทเวศร์อาคารสอง
    โดยมีกำหนดจะแล้วเสร็จภายในปี 2550 ทั้งนี้เพื่อเพิ่มประสิทธิภาพในการดำเนินธุรกิจ
    นอกจากนี้บริษัทยังได้ซื้อที่ดินที่จังหวัดชลบุรีเพื่อรองรับแผนธุรกิจในอนาคตด้วย

-   บริษัทได้จัดตั้งหน่วยงานพัฒนาธุรกิจ และได้เริ่มนำเสนอผลิตภัณฑ์ดังต่อไปนี้

    1.  ท่อทองแดงม้วนชนิดบาง (Level Wound Coil = LWC)
        สำหรับอุตสาหกรรมผลิตแผงระบายความร้อน (Coil Heat Exchanger)
        เพื่ออุตสาหกรรมผลิตเครื่องปรับอากาศ

    2.  อลูมิเนียมเกรดพิเศษชนิดมีสารเคลือบผิว (Coated Aluminum Fin Stock)
        และชนิดไม่มีสารเคลือบผิว สำหรับอุตสาหกรรมผลิตแผงระบายความร้อน (Coil Heat
        Exchanger) เพื่ออุตสาหกรรมผลิตเครื่องปรับอากาศ

    3.  อลูมิเนียมเกรดพิเศษคุณภาพสูง สำหรับอุตสาหกรรมการผลิดอุปกรณ์อิเล็คทรอนิกส์ เช่น
        Hard Disk Drive

    4.  อลูมิเนียมเกรดพิเศษสำหรับใช้เป็นแม่พิมพ์ในอุตสาหกรรมฉีดพลาสติก
        โดยจำนวนชิ้นของผลิตภัณฑ์ที่ต้องการฉีดมีปริมาณไม่มากนัก เช่น
        การฉีดอุปกรณ์ต่างๆสำหรับใช้ในอุตสาหกรรมยานยนต์
        รวมถึงแม่พิมพ์สำหรับใช้ในอุตสาหกรรมเป่าขวดพลาสติกใส เช่น ผลิตขวดน้ำดื่ม
        และขวดน้ำมันปรุงอาหาร

ปี 2550

 เมื่อวันที่ 15 พฤษภาคม บริษัทได้เข้าร่วมกิจกรรมกับตลาดหลักทรัพย์แห่งประเทศไทย “
บริษัทจดทะเบียนพบผู้ลงทุน

  ประจำไตรมาส 1/2550“ ( Opportunity Day ) โดยรายงานผลการดำเนินงานของบริษัท
  ให้กับนักลงทุนและนักวิเคราะห์

 เมื่อเดือน มิถุนายน 2550 บริษัทได้แจ้งการเข้าลงทุนในบริษัทร่วมจำนวน 2 แห่ง คือ

1)  บริษัท สยามเพรสซิเด้นท์แอนด์อินเตอร์เนชั่นแนล จำกัด

  จัดตั้งด้วยทุนจดทะเบียน 5 ล้านบาท เมื่อวันที่ 31 มกราคม 2550
  บริษัทได้ซื้อหุ้นจากผู้ถือหุ้นเดิมซึ่งเป็นบุคคลที่ไม่มีความเกี่ยวข้องกันแต่อย่างใดเมื่อวันที่ 25
  พฤษภาคม 2550 โดยบริษัทมีสัดส่วนการถือหุ้นคิดเป็นร้อยละ 30
  การร่วมลงทุนในครั้งนี้เพื่อประกอบกิจการผลิตและจำหน่ายแผ่นป้ายอลูมิเนียมและแผ่นป้ายจราจร
  ซึ่งถือเป็นการเพิ่มช่องทางการจำหน่ายสินค้า
  โดยบริษัทจะจำหน่ายสินค้าเพื่อใช้ในการผลิตให้กับบริษัทร่วมทุนดังกล่าว

  2) บริษัท โลตัสลิงคส์ จำกัด

  จัดตั้งด้วยทุนจดทะเบียน 10 ล้านบาท เมื่อวันที่ 4 มิถุนายน 2550
  การร่วมลงทุนในครั้งนี้เพื่อประกอบกิจการผลิตและจำหน่ายอาวุธยุทธภัณฑ์และสินค้าที่ทำด้วยโลหะเพื่อประกวดราคางานราชการ
  โดยบริษัทมีสัดส่วนการถือหุ้นคิดเป็นร้อยละ 30

 บริษัทได้ดำเนินการก่อสร้างสำนักงานเทเวศร์อาคารสองแล้วเสร็จ
โดยบริษัทเป็นผู้เช่าสร้างบนที่ดินของสำนักงานทรัพย์สินส่วนพระมหากษัตริย์
สำหรับคลังสินค้าอาคารสองบนที่ดินของบริษัทที่ศาลายา จังหวัดนครปฐม
ก็ได้สร้างเสร็จสมบูรณ์แล้วเช่นกัน

-   บริษัท เริ่มจัดจำหน่ายลวดเชื่อมเหล็กและลวดเชื่อมสเตนเลส
    โดยได้รับการแต่งตั้งให้เป็นผู้แทนจำหน่ายแต่ผู้เดียวในประเทศไทยจากผู้ผลิตสินค้าภายใต้สัญลักษณ์ช้าง
    Kiswel ซึ่งบริษัทนำเข้ามาจากประเทศเกาหลีและมาเลเซีย

ปี 2551

 เมื่อวันที่ 28 กุมภาพันธ์ 2551 บริษัท สยามเพรสซิเด้นท์แอนด์อินเตอร์เนชั่นแนล จำกัด
ซึ่งเป็นบริษัทร่วม โดย PPM ถือหุ้น

อยู่ร้อยละ 30 ได้มีมติเพิ่มทุนจดทะเบียน จากเดิม 5,000,000 บาท เป็น 10,000,000 บาท
โดยการออกหุ้นสามัญใหม่เพิ่ม

จำนวน 50,000 หุ้น มูลค่าหุ้นละ 100 บาท PPM ได้ซื้อหุ้นสามัญเพิ่มทุนตามสัดส่วนที่ถือหุ้นอยู่ร้อยละ
30 คิดเป็นจำนวน

15,000 หุ้น ในราคาหุ้นละ 100 บาท รวมเป็นเงิน 1,500,000 บาท ดังนั้นหลังการเพิ่มทุนนี้
PPM จะมีสัดส่วนการถือหุ้นคิด

เป็นร้อยละ 30 จำนวนทั้งสิ้น 30,000 หุ้น รวมเป็นเงิน 3,000,000 บาท

 เมื่อวันที่ 13 มีนาคม 2551 คณะกรรมการบริษัทมีมติอนุมัติให้ขายหุ้นบริษัท โลตัสลิงคส์ จำกัด
ที่ถือไว้เป็นบริษัทร่วม

สัดส่วนการถือหุ้นคิดเป็นร้อยละ 30 คิดเป็นจำนวน 30,000 หุ้น มูลค่าที่ตราไว้หุ้นละ 100 บาท
คิดเป็นมูลค่ารวม 3,000,000

บาท ให้แก่ นายชำนาญ พรพิไลลักษณ์ และนางกนกกร แทนไกรศร
(“กรรมการและผู้ถือหุ้นใหญ่ของบริษัท”) บริษัท

ร่วมนี้ยังไม่มีรายได้จากการขายใดๆ สำหรับการทำธุรกรรมใดๆหลังจากขายหุ้นแล้ว
บริษัทจะไม่มีการทำรายการที่เกี่ยว

โยงกันกับ บริษัท โลตัสลิงคส์ จำกัด เนื่องจากทั้งสองบริษัทจะไม่มีการซื้อขายสินค้าระหว่างกัน
และไม่จำหน่ายสินค้าที่

เหมือนกันด้วย


บริษัทมีการเพิ่มฐานลูกค้าใหม่สำหรับผลิตภัณฑ์อลูมีเนียมซึ่งเป็นสายผลิตภัณฑ์วัตถุดิบอุตสาหกรรมของบริษัท
คือกลุ่มอุตสาหกรรมบรรจุภัณฑ์

2.2 ภาพรวมการประกอบธุรกิจ

บริษัท
ประกอบธุรกิจเป็นผู้จัดจำหน่ายผลิตภัณฑ์โลหะเพื่อใช้เป็นวัตถุดิบสำหรับอุตสาหกรรมประเภทต่างๆ
ได้แก่ อุตสาหกรรมผลิตชิ้นส่วนรถยนต์ อุตสาหกรรมผลิตชิ้นส่วนอิเล็กทรอนิกส์
อุตสาหกรรมผลิตอุปกรณ์ไฟฟ้า อุตสาหกรรมผลิตสปริง อุตสาหกรรมบรรจุภัณฑ์
และอุตสาหกรรมเครื่องใช้ในครัวเรือน เป็นต้น รวมทั้งวัสดุเพื่อใช้ในการก่อสร้าง โดยบริษัท
ให้ความสำคัญในการคัดเลือกผลิตภัณฑ์ที่มีคุณภาพที่ผลิตโดยผู้ผลิตที่ได้รับการยอมรับอย่างกว้างขวางทั่วโลก
ทั้งนี้ในปัจจุบันบริษัทเป็นผู้จัดจำหน่ายหลักให้กับผู้ผลิตผลิตภัณฑ์โลหะที่มีคุณภาพทั้งในประเทศและต่างประเทศจำนวนกว่า
10 ราย

ผลิตภัณฑ์หลักที่บริษัท จัดจำหน่ายสามารถแบ่งเป็นประเภทใหญ่ๆ ได้ดังต่อไปนี้

1) ผลิตภัณฑ์วัตถุดิบอุตสาหกรรม แบ่งเป็น

ก) ทองแดงและทองเหลืองชนิดแผ่นและม้วน ท่อทองเหลือง และอุปกรณ์ (Copper and Brass)

ข) ลวดสเตนเลสและลวดเหล็ก (Stainless Steel and Steel Wire)

ค) อลูมิเนียมชนิดแผ่นและม้วน (Aluminium)

ง) สเตนเลสชนิดแผ่นและม้วน (Stainless Steel)

2) ผลิตภัณฑ์วัสดุเพื่อใช้ในการก่อสร้าง แบ่งเป็น

ก) ท่อทองแดงและอุปกรณ์ (Copper Tube)

ข) ฉนวนยางป้องกันความร้อน (Insulation)

ค) วัสดุอื่นๆ ได้แก่ ท่อส่งลม อุปกรณ์ติดตั้ง เป็นต้น

ง) ลวดชื่อมเหล็กและลวดเชื่อมสเตนเลส (Welding Consumables)

บริษัทมีคลังสินค้าจำนวน 2 แห่ง ตั้งอยู่ที่ 1) ศาลายา จังหวัดนครปฐม 2) พระประแดง
จังหวัดสมุทรปราการ เพื่อเป็นที่เก็บรวบรวมสินค้าและยังเป็นศูนย์กระจายสินค้าของบริษัทอีกด้วย
เดิมบริษัทมีคลังสินค้าที่ประชาอุทิศ จังหวัดกรุงเทพฯ อีก 1
แห่งแต่ทางบริษัทได้บอกเลิกสัญญาการเช่าแล้วเมื่อวันที่ 31 ตุลาคม 2550
ภายหลังจากที่บริษัทได้ทำการก่อสร้างคลังสินค้าศาลายาอาคารสองเสร็จ

  2.3 โครงสร้างรายได้

+----------------------------+------+------+------+------+------+------+
|                            | ปี    |      | ปี    |      | ปี    |      |
|                            | 2549 |      | 2550 |      | 2551 |      |
+============================+======+======+======+======+======+======+
|                            | ลบ.  | %    | ลบ.  | %    | ลบ.  | %    |
+----------------------------+------+------+------+------+------+------+
| รา                         | 60   | 56   | 56   | 3    | 58   | 4    |
| ยได้จากการขายวัตถุดิบอุตสาหกรรม | 9.86 | 3.98 | 3.98 | 1.19 | 7.03 | 0.78 |
|                            |      |      |      |      |      |      |
| -                          | 11   | 11   | 11   | 6.60 | 13   | 9.38 |
| ทอง                        | 5.78 | 9.32 | 9.32 |      | 4.97 |      |
| แดงและทองเหลืองชนิดแผ่นและม้วน |      |      |      | 4    |      | 3    |
|                            | 1,64 | 89   | 89   | 9.59 | 43   | 0.47 |
| ท่อทองเหลือง และอุปกรณ์        | 4.40 | 6.75 | 6.75 |      | 8.65 |      |
|                            |      |      |      |      |      |      |
| - ลวดสเตนเลสและลวดเหล็ก     |      |      |      |      |      |      |
|                            |      |      |      |      |      |      |
| -                          |      |      |      |      |      |      |
| อลูม                        |      |      |      |      |      |      |
| ิเนียมและสเตนเลสชนิดแผ่นและม้วน |      |      |      |      |      |      |
+----------------------------+------+------+------+------+------+------+
| รวมรา                      | 2,37 | 1,58 | 1,58 | 8    | 1,16 | 8    |
| ยได้จากการขายวัตถุดิบอุตสาหกรรม | 0.04 | 0.05 | 0.05 | 7.38 | 0.65 | 0.63 |
+----------------------------+------+------+------+------+------+------+
| รายได้จา                    | 17   | 12   | 12   | 7.13 | 16   | 1    |
| กการขายวัสดุเพื่อใช้ในการก่อสร้าง | 9.49 | 8.87 | 8.87 |      | 5.90 | 1.52 |
|                            |      |      |      | 5.12 |      |      |
| - ท่อทองแดง และอุปกรณ์อื่นๆ     | 12   | 9    | 9    |      | 10   | 7.14 |
|                            | 7.92 | 2.62 | 2.62 |      | 2.74 |      |
| -                          |      |      |      |      |      |      |
| ฉนวน                       |      |      |      |      |      |      |
| ยางป้องกันความร้อนและอุปกรณ์อื่นๆ |      |      |      |      |      |      |
+----------------------------+------+------+------+------+------+------+
| รวมรายได้จา                 | 30   | 22   | 22   | 1    | 26   | 1    |
| กการขายวัสดุเพื่อใช้ในการก่อสร้าง | 7.41 | 1.49 | 1.49 | 2.25 | 8.65 | 8.66 |
+----------------------------+------+------+------+------+------+------+
| รวมรายได้จากการขาย          | 2,67 | 1,80 | 1,80 | 9    | 1,42 | 9    |
|                            | 7.45 | 1.54 | 1.54 | 9.63 | 9.30 | 9.29 |
+----------------------------+------+------+------+------+------+------+
| รายได้อื่น                    | 6.31 | 6.63 | 6.63 | 0.37 | 1    | 0.71 |
|                            |      |      |      |      | 0.24 |      |
+----------------------------+------+------+------+------+------+------+
| รวมรายได้                   | 2,68 | 1,80 | 1,80 | 10   | 1,43 | 10   |
|                            | 3.76 | 8.17 | 8.17 | 0.00 | 9.54 | 0.00 |
+----------------------------+------+------+------+------+------+------+

  2.4 เป้าหมายการดำเนินธุรกิจ

บริษัท
มีเป้าหมายที่จะเป็นผู้นำด้านการกระจายสินค้าโดยเป็นศูนย์จำหน่ายผลิตภัณฑ์โลหะที่มีคุณภาพเป็นที่ยอมรับ
สามารถให้บริการได้อย่างครบวงจรเพื่อสร้างความพึงพอใจสูงสุดให้แก่ลูกค้า
โดยมีผลิตภัณฑ์ที่หลากหลายเตรียมไว้ให้บริการแก่ลูกค้าแต่ละกลุ่มได้อย่างครบถ้วนในเวลาที่ลูกค้ากำหนด
รวมทั้งจะทำการสรรหาผลิตภัณฑ์ใหม่ๆ
เพื่อตอบสนองความต้องการของตลาดที่มีการพัฒนาเปลี่ยนแปลงอยู่ตลอดเวลา
และจะช่วยให้การพัฒนาเทคโนโลยีการผลิตของลูกค้าให้มีประสิทธิภาพมากยิ่งขึ้น โดยบริษัท
มีเป้าหมายที่จะเพิ่มความหลากหลายของสินค้าในกลุ่มทองแดง ทองเหลือง และอลูมิเนียม
ที่บริษัทจัดจำหน่ายอยู่ในปัจจุบัน
โดยเฉพาะอย่างยิ่งวัตถุดิบสำหรับการผลิตที่ใช้เทคโนโลยีการผลิตระดับสูง เช่น
แผงวงจรอิเล็กทรอนิกส์ (Integrated Circuit) ซึ่งต้องใช้โลหะเจือ (Alloy)
ที่มีส่วนผสมพิเศษ นอกจากนี้ บริษัท
ยังมีเป้าหมายที่จะขยายช่องทางการจัดจำหน่ายเพื่อให้สามารถเข้าถึงกลุ่มลูกค้าเป้าหมายที่มีศักยภาพในการเติบโต
เช่น
กลุ่มผู้ประกอบการอุตสาหกรรมที่ย้ายฐานการผลิตจากต่างประเทศมายังประเทศไทยที่เคยซื้อสินค้าจากผู้ผลิตของบริษัท
ในต่างประเทศอยู่แล้ว หรือกลุ่มลูกค้าผู้ส่งออกในกลุ่มประเทศอาเซียน เป็นต้น

เนื่องจากปัจจุบันราคาแร่มีความผันผวนและปรับตัวขึ้นลงอย่างมาก
ทำให้ผู้ประกอบการในประเภทอุตสาหกรรมต่างๆพยายามหาผลิตภัณฑ์ทดแทนโลหะทองแดงและทองเหลืองในกรณีที่แร่ปรับตัวสูงขึ้นมาก
รวมถึงการปรับเปลี่ยนเทคโนโลยีการผลิตอย่างถาวรซึ่งหมายถึงการเปลี่ยนชนิดวัตถุดิบด้วย
ดังนั้นนอกจากการเพิ่มความหลากหลายและการเพิ่มส่วนแบ่งทางการตลาดสำหรับกลุ่มผลิตภัณฑ์ที่บริษัทจัดจำหน่ายอยู่แล้ว
บริษัทยังศึกษาความเป็นไปได้ในการสรรหาและจำหน่ายผลิตภัณฑ์ทดแทนซึ่งลูกค้าในอุตสาหกรรมนั้นๆจำเป็นต้องเปลี่ยนวัตถุดิบเพื่อความสามารถในการแข่งขันด้วย
จากสาเหตุดังกล่าวทำให้การเพิ่มศักยภาพในการจัดจำหน่ายสินค้าโดยการจะจัดตั้งศูนย์บริการตัดซอยโลหะ
(Metal Coil Center) นั้น บริษัทพิจารณาแล้วเห็นว่ายังไม่ควรลงทุน
ประกอบกับภาวะเศรษฐกิจโลกชะลอตัวอย่างรุนแรง ปริมาณความต้องการใช้วัตถุดิบลดลงมาก
ประกอบกับกำลังการผลิตของศูนย์รับบริการตัดซอยโลหะทั่วไปยังมีมากพอที่จะรองรับปริมาณงานได้เป็นอย่างดี
ขณะนี้บริษัทให้ความสำคัญต่อการใช้ข้อมูลการตลาดเพื่อนำมาบริหารต้นทุนการสั่งซื้อสินค้า
การจัดเก็บสินค้า
รวมถึงความรวดเร็วในการจัดส่งสินค้าให้ทันต่อความต้องการของลูกค้าและเป็นไปอย่างมีประสิทธิภาพทั้งระบบ
ซึ่งในปัจจุบันบริษัทยังสามารถสร้างความพึงพอใจในบริการให้แก่ลูกค้าและได้รับความไว้วางใจจากลูกค้าด้วยดีมาโดยตลอด

สำหรับผลิตภัณฑ์วัสดุเพื่อใช้ในการก่อสร้าง บริษัท
มีเป้าหมายในการเพิ่มศักยภาพทางการตลาดโดยการเพิ่มส่วนแบ่งทางการตลาดและเพิ่มสายผลิตภัณฑ์เพื่อจัดจำหน่ายให้มากขึ้น
บริษัทจะให้ความสำคัญกับผลิตภัณฑ์ที่สร้างความคล่องตัวและศักยภาพทางธุรกิจของลูกค้า
รวมทั้งผลประโยชน์สูงสุดสำหรับลูกค้า โดยเน้นคุณภาพ อายุการใช้งานของผลิตภัณฑ์
และการประหยัดพลังงาน เช่น ผลิตภัณฑ์ลวดเชื่อมตราช้าง Kiswel
ซึ่งเป็นลวดเชื่อมคุณภาพเหนือกว่า ประหยัดไฟฟ้า ลดภาวะโลกร้อน